ddrg/super_eurlex huggingface dataset:
9.

glæder sig over resultaterne af de frivillige certificeringsordninger; går ind for, at man bevarer den frivillige certificering, men anbefaler, at certificering støttes bredt med andre foranstaltninger, inklusive finansielle instrumenter, samt at der på længere sigt indføres certificering som instrument til at lægge en yderligere dæmper på tilstrømningen af træ og træprodukter af ulovlig oprindelse. Regionsudvalget foreslår at lade dette indgå i en bredere indsats for at få indført certificering på globalt plan. Udvalget anbefaler, at man i stil med andre initiativer som f.eks. FLEGT-initiativet (Forest Law Enforcement Governance and Trade) gør det forbudt at importere eller eje træ eller træprodukter, der er produceret ulovligt uden for EU. Udvalget gør samtidig opmærksom på, at der indbyrdes mellem medlemslandene og regionerne er store forskelle på de juridiske og økonomiske betingelser for at opnå certificering og Natura 2000-status. Regionsudvalget peger endvidere på, at certificering af træprodukter ikke i alle tilfælde er en optimal løsning i forhold til de overordnede forvaltningsmål i fredede områder. Udvalget anbefaler derfor, at der af subsidiaritets- og proportionalitetshensyn i lovgivningen tages højde for disse forskelle og krav;
47.

understreger vigtigheden af, at venskabsbyordninger, på f.eks. netværket DonauHanse®, udbygges. Dette er nemlig en afgørende forudsætning for, at det europæiske valgsprog »forenet i mangfoldighed« kan føres ud i livet ved direkte at involvere borgerne i EU. Ud over at fjerne interkulturelle fordomme skaber den gensidige dialog også rammerne for et økonomisk og socialt samarbejde og en bæredygtig udvikling, hvilket også bidrager til opfyldelsen af Lissabonstrategiens målsætninger;
26.

foreslår, at de europæiske erfaringer fra de lokale handlingsplaner for beskæftigelsen udnyttes med de 89 lokale pilotbeskæftigelsesaftaler som forbillede og at der udtænkes projekter på regionalt niveau i et samarbejde mellem de lokale og regionale myndigheder, repræsentanter for hotelbranchen, forlystelsesindustrien og kulturlivet, repræsentanter for arbejdstagerne i disse brancher samt samfundsaktører fra den alternative turisme i Europa med henblik på at gennemføre en sammenhængende regional politik, der kan styrke beskæftigelsen inden for turisme. Foranstaltninger i tilknytning til disse projekter skal kunne modtage økonomisk støtte fra strukturfondene;
23.

opfordrer til, at der skabes forudsætninger for et mere mangfoldigt medielandskab med henblik på at øge valgdeltagelsen og antallet af oppositionskandidater. RU opfordrer de aserbajdsjanske myndigheder til i fuldt omfang at respektere de indgåede forpligtelser vedrørende mediefrihed;
9.

henviser til, at betragtningerne i forordning (EF) nr. 1082/2006 helt klart angiver bevæggrundene bag EU-lovgiverens beslutning om at tage så betydeligt et skridt som at skabe et nyt retsinstrument af denne art og inkorporere det i EU's retsorden: for det første at øge samhørigheden i EU ved at lette det territoriale samarbejde; for det andet at afhjælpe de vanskeligheder, der ligger i vejen for et sådant samarbejde; for det tredje at styrke det territoriale samarbejde som følge af det stigende antal grænser i forbindelse med EU's udvidelse; for det fjerde at finde en løsning på manglerne ved bestående instrumenter, som har vist sig uhensigtsmæssige, herunder den europæiske økonomiske firmagruppe (EØFG) – med henblik på at tilvejebringe et struktureret samarbejde under målsætningen om europæisk territorialt samarbejde (tidligere Interreg-initiativet);
52.

støtter initiativer til at indføre ny teknologi, f.eks. sygesikringskort, som gør det muligt at få adgang til den elektroniske sygejournal eller til et sæt af de vigtigste stamoplysninger om patienten eller andre løsninger, som for personer med dårligt helbred, ældre, psykisk syge, eller dårligt uddannede ville gøre det muligt/lettere at modtage lægebehandling i livstruende situationer, og som for personer, der pga. sprogbarrierer har kommunikationsvanskeligheder, ville gøre det muligt at modtage lægebehandling i et andet land end der, hvor de er forsikret eller har ret til sundhedsydelser i et nationalt sundhedssystem. Det elektroniske system, som skal være et sikkert system, kunne bruges til informationsudveksling mellem sundhedspersonalet og lette umiddelbar adgang til patientens sygejournal, oplysninger om kroniske sygdomme, anbefalet videre behandling, hvilket er uvurderligt i denne tid med stigende patientmobilitet og ret til behandling på tværs af grænserne;
23.

mener, at tidsplanen for reformen af de lokale og regionale forvaltningsniveauer på kort sigt bør suppleres med en kontinuerlig udveksling af erfaringer, således at det bliver den bedste praksis i EU-medlemsstaternes lokale og regionale myndigheder, der bliver indført. Man bør anspore til en intensivering af kontakterne for at begunstige overførslen af viden via særlige former for samarbejde mellem lokale og regionale myndigheder: venskabsordninger mellem institutioner eller lokal/regionalsamfund, undervisning, studiebesøg, deltagelse af de moldoviske nationale sammenslutninger af lokale og regionale myndigheder i møderne mellem repræsentanterne for EU's lokale og regionale myndigheder i egenskab af medlemmer eller observatører. Selv om den form for aktiviteter har fundet sted i kort tid på ad hoc-basis, er det nødvendigt at systematisere dem i et bredt program for konsolidering af institutionel kapacitet og introduktion af god praksis hos de lokale og regionale myndigheder. Parallelt hermed må man anerkende initiativet om oprettelse af en samarbejdsrammeaftale mellem lokale og regionale myndigheder i Moldova og EU's medlemsstater baseret på bestemmelserne i den nye associeringsaftale;
61.

understreger, at de geografiske forudsætninger i Nordsøen og Den Engelske Kanal gør, at mulighederne for at udnytte vedvarende energikilder - hvis udbygning er afgørende for en vellykket energipolitik - er meget store. Området rummer gode muligheder for en energiproduktion baseret på vind, bølger, tidevand eller strømninger. Yderligere forskning i og støtte til dette område vil være til gavn for alle i regionen. Set i lyset af den hurtige udbygning af offshorevindanlæg skal der indgås aftaler om standarderne for disse anlægs anlæggelse, sikkerhed, støjbelastning og forurening;
36.

mener, at hjemløshed, i og med et grundlæggende personligt gode rammes, krænker individets grundlæggende rettigheder og den enkeltes værdighed og ret til at bestemme over sit eget liv. Hjemløshed er først og fremmest værst for børn, der ofte ikke har mulighed for at påvirke deres egen situation. Det er derfor nødvendigt, at Kommissionen undersøger forudsætningerne for, at medlemsstaterne nationalt kan indføre en form for garanti for, hvordan hjemløsheden for børn under 18 år kan afskaffes. Det skal vurderes, om handicappede skal omfattes af denne ordning;
61.

glæder sig over Det Europæiske Råds beslutning om at give Serbien status som kandidatland og opfordrer Serbien til at fortsætte sine system- og strukturreformer; understreger behovet for at tage skridt til at normalisere forbindelserne med Kosovo i overensstemmelse med betingelserne i stabiliserings- og associeringsprocessen og til fuldt ud at overholde principperne om regionalt samarbejde gennem inddragelse af alle involverede parter. Regionsudvalget håber samtidig, at der ikke vil blive iværksat tiltag, der kunne bringe de to staters europæiske fremtidsudsigter i fare;
75.

henviser til en analyse fra det nederlandske rigsinstitut for offentlig sundhed og miljø (RIVM) (8), som viser, at medlemsstaterne kun har en beskeden indflydelse på den årlige gennemsnitlige ozonkoncentration og næsten ingen indflydelse på spidskoncentrationer af O3 på deres område. Samtidig synes den bredere baggrundskoncentration at være stigende. Regionsudvalget mener, at der bør tages hensyn hertil ved vurderingen af målværdier for ozon (langsigtede mål) og de dermed forbundne følger for udviklingen af politikker og rapportering på området. Det er særligt svært for sydeuropæiske lande, der er udsat for flere soltimer (og større solbestråling) samt en højere middeltemperatur, som er elementer, der fremmer dannelsen af ozon ved jordoverfladen, at overholde målværdierne for ozon på lang sigt. Regionsudvalget anbefaler, at det undersøges, om dette fænomen kan kategoriseres som »naturlig« luftforurening, således at det behandles på samme måde som havsalt og Saharasand;
29.

understreger, at Kommissionen, medlemsstaterne og kandidatbyerne bør arbejde snævert sammen for at gøre offentligheden i byerne og regionerne mere bevidst om titlen. Kommissionen bør fortsætte med at udvikle brandingværdien af kulturhovedstadstitlen, medlemsstaterne skal gøre udstrakt reklame for konkurrencen på nationalt plan, og byerne har et særligt ansvar for at bruge deres direkte kontakt til borgerne til at forklare og viderebringe fordelene ved initiativet. Ja uden borgernes klare forståelse for målsætningerne med titlen som europæisk kulturhovedstad er det vanskeligt for en by at få offentlighedens støtte til sin ansøgning. Dette kan afskrække nogle potentielle kandidater fra at søge om titlen;
32.

anbefaler medlemsstaterne og de regionale og lokale myndigheder at arbejde for, at strategien for romaernes integration gennemføres i sammenhæng med EU's strategier for bekæmpelse af fattigdom og social udelukkelse, og at forebygge marginaliseringen og udelukkelsen af roma-børn i en meget tidlig alder ved at sørge for undervisning, pasning og pleje af børn under tre år med garanti for deres fulde integration og beskyttelse af deres rettigheder. I betragtning af de tværgenerationelle aspekter af social og økonomisk udelukkelse kan nedbringelsen af fattigdom og segregering blandt børn kraftigt mindske risikoen for fremtidig udelukkelse og social, økonomisk og beskæftigelsesmæssig diskrimination;
49.

anbefaler at undersøge mulighederne for at styrke de eksisterende euroregioner ved at anvende instrumentet Den Europæiske Gruppe for Territorialt Samarbejde, da dette vil forbedre den juridiske sikkerhed for de berørte parter samt gøre de etablerede strukturer mere gennemsigtige. Udvalget gentager sin anmodning om, at EGTS med tredjelande bør gøres mulig på bilateralt plan og opfordrer de medlemsstater, der endnu ikke har gjort det, til at træffe de nødvendige foranstaltninger for at lette oprettelsen og gennemførelsen af EGTS'er;
45.

vil gerne understrege betydningen af at sætte borgerne i centrum i arbejdet for at skabe et bæredygtigt samfund. Derfor må målsætninger og foranstaltninger i denne proces nødvendigvis tilpasses forskellige lokale situationer. Dialogen om såvel fysiske og finansielle tiltag som ændringer i forbrug og adfærd skal baseres på de eksisterende vilkår på subnationalt og lokalt plan. Der må gøres noget for at støtte borgernes direkte deltagelse i arbejdet for at skabe et bæredygtigt samfund, f.eks. ved at: — udvikle høringsprocedurer og skabe mødesteder for dialog og erfaringsudveksling, — støtte subnationale og lokale udviklingsprojekter, både nationalt og internationalt, og — skabe øget viden om og erkendelse af nødvendigheden af en fælles indsats for at skabe et bæredygtigt samfund;
55.

henstiller derfor, at regionerne får mulighed for at deltage på passende vis i de styrende organer for de europæiske rumfartsprogrammer, som skal etableres, og at regionerne bliver repræsenteret i de organer, som skal forvalte disse programmer, sammen med EU-institutionerne og medlemsstaterne. De lokale og regionale myndigheder skal sættes i stand til at udnytte rumteknologiens udvikling og samtidig yde et bidrag til denne proces.
17.

understreger, at et væsentligt problem for mange borgere er den grænseoverskridende transmission af civilstandsdokumenter; understreger, at der i nogle medlemsstater kan kræves personlig tilstedeværelse, for at en person kan få adgang til sin egen civilstandsattest eller få apostillepåtegninger, og et sådant unødvendigt bureaukrati kan medføre betydelige omkostninger for personer, som nu er bosat uden for den pågældende medlemsstat; foreslår derfor, at man, samtidig med at nærhedsprincippet overholdes, overvejer at indføre retningslinjer for bedste praksis for medlemsstaterne med henblik på at lette leveringen af civilstandsdokumenter på tværs af grænserne med passende beskyttelsesforanstaltninger for at reducere risikoen for svig;
48.

anser det navnlig for hensigtsmæssigt at benytte kollektive handelsmærker, herunder regionale mærker, bl.a. med støtte fra regionerne og i overensstemmelse med præcise specifikationer. Det kunne også være nyttigt, at mulighederne for salgsfremstød fremover ikke begrænses til at præsentere et generisk billede af Europa, og at det især for små og mellemstore virksomheder gøres lettere at nævne handelsmærker og producenter, end det er tilfældet inden for rammerne af de hidtidige undtagelser, forudsat at: — disse indgår i og er forbundet med et kollektivt handelsmærke; — de pågældende private mærker ikke direkte kan modtage støtte fra EU;
53.

kræver, at der helt fra begyndelsen fastlægges tydelige regler for at undgå interessekonflikter, og at man i det mindste sørger for, at reglerne om ansvarsfordeling, offentlige høringer, klager over afgørelser og gennemsigtighed for LAG'er er lige så stringente som de regler, der gælder for lokale folkevalgte repræsentanter i dag. Både kommunerne og LAG'erne skal have et synligt ansvar for de offentlige midler, de anvender, og de beslutninger, de træffer;
31.

opfordrer beslutningstagerne på alle niveauer til at arbejde for en sund og bæredygtig mobilitet i og mellem byer. De kollektive transportmidler bør fremmes således, at de er tilgængelige for alle befolkningsgrupper. Udvalget opfordrer fortsat beslutningstagerne til at videreudvikle byerne med udgangspunkt i traditionen for modellen for den europæiske by gennem integration af forskellige anvendelsesformer, bebyggelsestæthed og kvalitet (mht. byudvikling og arkitektur);
43.

opfordrer Kommissionen til at fortsætte initiativerne til undersøgelse og imødegåelse af sort arbejde, der er et stort problem for hele den europæiske økonomi og udgør et incitament for irregulære migranter, som efter indrejsen både risikerer at blive udnyttet på arbejdsmarkedet og at blive brugt som redskab for kriminelle netværk;
40.

påpeger dog, at selv om lokale og regionale myndigheder spiller en vigtig rolle som indkøbere af varer og tjenesteydelser, særligt gennem offentlige indkøb, og derigennem kan fungere som politisk drivkraft til at fremme en positiv tilgang til aldring, er der behov for at tage hånd om fragmenteringen af eksisterende og kommende markeder for innovative løsninger, der støtter aktiv og sund aldring, for at skabe et egentligt indre marked for seniorøkonomien og muliggøre stordriftsfordele for offentlige tilbudsgivere og forbrugere. Den kommende lov om tilgængelighed vil have til formål at tage hånd om de barrierer, der bremser oprettelsen af et EU-marked, hvor lokale og regionale innovative løsninger i højere grad kan eksporteres og anvendes i større målestok i andre EU-regioner. SMV'er er ofte langt fremme inden for innovation og er tættere på lokale markeder. De leverer ofte en individuel service og tilpasser sig forbrugernes behov. SMV'er ville drage stor nytte af at have klare regler og standarder, der kan sikre dem adgang til et EU-omspændende marked og muliggøre interoperabilitet med andre varer og tjenesteydelser med henblik på et optimalt resultat.
10.

opfordrer endvidere på det praktiske plan til at evaluere resultaterne af familiesammenføring; i direktivet understregedes det allerede, at familiesammenføring bidrager til at skabe en sociokulturel stabilitet, der letter integration, hvilket gør det muligt at styrke den økonomiske og sociale samhørighed, og det kan kun være til gavn for værtssamfundenes myndigheder; man må snarere indse, at gennemførelsen af retten til familiesammenføring er et kvalitativt spring fremad for indvandringspolitikken, som på denne måde udviser større fremsynethed ved at gøre noget for at stabilisere indvandrernes situation, hvilket er en forudsætning for en effektiv socioøkonomisk integration i værtslandet; dette er også et afgørende skridt, som i praksis vil kunne medvirke til at dæmme op for den ulovlige indvandring og begrænse de værste former for social udstødelse;
34.

opfordrer Kommissionen til regelmæssigt at overvåge gennemførelsen af EU-lovgivningen om arbejdstagernes frie bevægelighed, forbud mod forskelsbehandling og samordningen af social sikring i EU's medlemsstater, aktivt bidrage til en bedre beskyttelse af arbejdstagernes sociale rettigheder i EU og tilskynde medlemsstaterne til at forstærke kontrollen som led i deres ansvar for at bekæmpe sort arbejde. Der bør også regelmæssigt indsamles kvantitative og kvalitative data om arbejdskraftmobilitet på tværs af grænserne i EU for bedre at kunne tage højde for nye udviklingstendenser og udfordringer;
25.

understreger, at forhastede og dårligt udformede kapacitetsmekanismer kan resultere i en fragmentering af det indre marked og hæmme investeringer. Udvalget sætter spørgsmålstegn ved en række medlemsstaters kapacitetsmekanismer, som er udformet med det formål at støtte elproducenter, så deres produktion holdes tilgængelig, og der sikres tilstrækkelig kapacitet, også når variable elektricitetskilder som vind- og solkraft ikke producerer strøm. Samtidig bør energioverskud (f.eks. fra vindkraft) ikke ledes gennem nabolandes elnet uden en forudgående koordinering af sådanne foranstaltninger, da det ellers ville medføre en risiko for at forvride energimarkedet i disse lande ("sløjfestrømme"). I andre tilfælde kan et overskud i ét område bidrage til at udfylde et underskud i et andet område. Regionsudvalget bakker op om Kommissionens politik om at finde grænseoverskridende løsninger. Inden der indføres regionale eller nationale foranstaltninger, bør der gennemføres grundige analyser for at bekræfte, at der er et kapacitetsproblem, og at der ikke er alternative løsninger, og for at sikre, at de foreslåede foranstaltninger tager højde for grænseoverskridende virkninger. En koordineret tilgang til forsyningssikkerhed er altafgørende;
54.

foreslår, at Kommissionen giver Generaldirektoratet for Regionalpolitik og Bypolitik til opgave at fungere som centralt koordinerings- og kontaktpunkt for territoriale konsekvensanalyser i Kommissionen og også at repræsentere disse interesser i Udvalget for Konsekvensanalyse. Dette kontaktpunkt bør også have til opgave at vurdere Kommissionens arbejdsprogram og program for konsekvensanalyser med henblik på behovet for territoriale konsekvensanalyser samt at iværksætte de nødvendige territoriale konsekvensanalyser (i samarbejde med det ansvarlige generaldirektorat);
Hver medlemsstat bør have en national NIS-strategi, der fastlægger de strategiske mål og konkrete politiske foranstaltninger, der skal gennemføres for at nå og bibeholde et fælles højt NIS-niveau. Der bør udvikles NIS-samarbejdsplaner på nationalt plan, som opfylder de væsentlige krav, for at opnå et beredskabsniveau, der giver mulighed for et effektivt og velfungerende samarbejde nationalt og på EU-plan i tilfælde af hændelser.

Hver medlemsstat bør have en national NIS-strategi, der fastlægger de strategiske mål og konkrete politiske foranstaltninger, der skal gennemføres for at nå og bibeholde et fælles højt NIS-niveau. Der bør udvikles NIS-samarbejdsplaner på nationalt plan, under fuld inddragelse af de lokale og regionale myndigheder , som opfylder de væsentlige krav, for at opnå et beredskabsniveau, der giver mulighed for et effektivt og velfungerende samarbejde nationalt og på EU-plan i tilfælde af hændelser.
40.

understreger nødvendigheden af at indføre de strengest mulige fælles standarder for sortering og rensning af affald, ikke bare over for husholdningerne og industrien, men også over for sorteringscentrene selv, med henblik på, at 100 % af affaldet fra 2020 skal gennemgå en selektiv sortering. Udvalget mener i øvrigt, at der for de lokale og regionale myndigheder, som endnu ikke har gjort tilfredsstillende fremskridt inden for affaldsforvaltning, bør indføres foreløbige mål og overgangsperioder, som skal aftales med dem. Det foreslår ligeledes, at der parallelt med højere mål vedrørende indsamling og sortering af affald forudses passende budgetmidler, og at kontrolaktionerne styrkes;
52.

Regionsudvalget er tilfreds med, at Kommissionen har taget hensyn til udvalgets anbefaling (i udtalelse CdR20/2003) om nedsættelse af et særligt rådgivende råd for akvakultur, der skal have til opgave at fremlægge objektive vurderinger for beslutningstagerne. Endelig minder udvalget om, at det »tilbyder at stille sig til rådighed som informationsforum og garant for offentlighedens deltagelse i og kendskab til akvakulturensforskellige aspekter for sammen med Kommissionen at bidrage til en bedre forvaltning af akvakultursektoren« (2).
40.

godkender EU's retningslinjer vedrørende dobbelte karrierer for idrætsudøvere (4) og bekræfter, at retfærdig anvendelse af tiltag, der skal fremme dobbelte karrierer for alle idrætsudøvere, vil være et stort skridt fremad for sporten generelt og især for sporten for personer med handicap. Regionsudvalget deler desuden fuldt ud det synspunkt, der gives udtryk for i retningslinjerne, nemlig at det, eftersom mange sportsdiscipliner for personer med handicap er integreret i breddeidrætsorganisationer, er nødvendigt med særligt fokus på denne gruppe, så man sikrer lige behandling og udvikler særlige uddannelser i tilfælde, hvor uddannelserne for sportsfolk uden handicap ikke kan anvendes;
6.

henleder opmærksomheden på det paradoks, EU står over for, nemlig at det på den ene side er stærkt afhængigt af import af fiskeri- og akvakulturprodukter (ca. 60 % af det samlede forbrug) for at dække EU-forbrugernes ønsker og behov, mens det på den anden side har et grundlæggende behov for at opnå maksimalt bæredygtigt udbytte af sine fiskebestande for at sikre, at der er noget tilbage til fremtidige generationer; minder i den forbindelse om, at akvakultur bidrager til at sikre forsyningen med samme slutprodukt som havfiskeri, men anvender bæredygtige metoder og bringer ikke bevarelsen af fiskebestande i fare. Desuden sikrer akvakultursektoren et højt beskæftigelsesniveau og fungerer som en social stødpude i krisetider;
38.

Regionsudvalget minder på ny om, at det på lokalt og regionalt niveau er nødvendigt at iværksætte tiltag for at forenkle administrationen, således at rettigheder, der knytter sig til unionsborgerskabet, får virkning i praksis, ikke mindst retten til fri bevægelighed. Det er også nødvendigt, at man fjerner alle former for afskrækkende praksis og andre former for diskrimination, som er årsag til manglende ligebehandling af EU-borgere, navnlig hvad angår opholdsret, og at de lokale og regionale myndigheder med udgangspunkt i en kortlægning af de problemer, som EU-borgerne slås med, kan finde frem til passende løsninger;
42.

Regionsudvalget henviser til EU-direktiv 2000/53/EF af 18. september 2000, der foreskriver, at 95 % af et køretøjs vægt i materialer skal kunne genbruges og genvindes fra 2015. Ved at udnytte genanvendelige ressourcer kan ressourceforbruget således reduceres, og afhængigheden af importerede råmaterialer bringes ned. Samtidig er procesorienteret genanvendelse i gang med at danne grundlaget for en kontinuerlig værdiskabelse og for at skabe kvalificerede job i Europas regioner;
—

understreger, at Europa er nødt til at have held til at fremstille iværksætteri over for unge mennesker som en holdbar og lovende fremtidig karrierevej, hvorved det kan styrke iværksætterånden; understreger, at de lokale og regionale myndigheder har et mandat til at arbejde for en styrkelse af uddannelsesniveauet og inddrage et element af iværksætteri i den forbindelse;